5G: TDC dropper Huawei – vælger Ericsson

Huawei er ude i kulden: TDC har valgt Ericsson som leverandør til det landsdækkende 5G-netværk. Det skriver DR mandag aften. Udmeldingen kommer efter måneders debat om sikkerheden ved at lade kineserne opbygge 5G-netværket, men TDC understreger, at det udelukkende er forretningsmæssige hensyn der ligger til grund for beslutningen.

– Der var to bud, og det var en hård forhandlingsproces. Jeg er meget tilfreds med, at vi er endt med Ericsson som partner på vores 5G-netværk, siger TDC’s administrerende direktør Allison Kirkby.

I stedet har TDC indgået en aftale med svenske Ericsson om at opbygge netværket. TDC og Ericsson har haft et samarbejde med Ericsson siden 1990’erne og svenskerne leverer allerede udstyr til centene dele af TDC’s mobilnetværk.

TDC er den eneste serviceudbyder i Europa, der har valgt Ericsson som samarbejdspartner til opbygningen af 5G-netværk.

– Vi er meget glade over partnerskabet med TDC, ikke blot inden for 5G, men også med den tilknyttede forskning, udvikling og innovation samt det absolut nyeste inden for drift med Ericsson Operations Engine. Vi vil samarbejde med TDC om at digitalisere den danske økonomi og således sikre, at de danske forbrugere, virksomheder og samfundet får glæde af de nye oplevelser, serviceydelser og muligheder, som 5G giver, siger Börje Ekholm, Koncernchef for Ericsson, i en pressemeddelse.

5G: TDC dropper Huawei – vælger Ericsson